་ཡ་ཏོ་ཥཱ་ཡཿབནྣ་ཡ་བརྞྞ་ཡཿཨེ་ཨཱ་རལླི་སྟྲྀ་བྷྲྀ་་པོ་མ་ཧཱ
སུ་ཁ་ཛྙཱ་ན་ཧཱུྃ་ཧཱུྃ་ཧཱུྃཿཞེས་བྱིན་དབབ་རྗེས་ཛཔྲ་དཔྱངས་ལན་གསུམ་བྱས་པས་ཉིན་མོའི་ཕྲིན་པས་ཚང་།མཚན་ཐུན་གསུམ་མམ་གཉིས་ཉིན་མོའི་གྲངས་དང་མཐུན་པར་བྱས་པའི་ཐུན་དང་པོར་བཀའ་ནན་རྣམ་བཅུ་ནས་དབུ་
ཟུང་སྟེ།ཕྲིན་ལས་ཚང་བར་བཏང་ལ།བཟླས་པའི་སྐབས།སྤྱི་དཔལ་བཅུ་རྩ།གཞན་རྣམས་ཉེ་གཅིག་རེ་ཅས་བྱས་ནས་ཞི་ཁྲོ་སྤྱི་དྲིལ་སྦྲེལ་མར་བཟླ་བ་དང་བུན་པ་སྲ་མགྲོལ།བྲན་མཐར་སྟོང་ཚིགས་མཆོད་བསྟོད་མིག
ཅས་སོང་ནས་ཀུ་ལེ་བསྐྲད་པ་དང་བྱིན་འབེབས་བྱ།ཐུན་གྱི་མ་ལ་སྟེ་བསྐྱེད་མན་གྱིས་འཐུས་ཤིང་།ཐུན་གསུམ་བྱེད་སྐབས་གུང་ཐུན་ལ་ཉུ་ལེ་སྐྲོད་པ་མི་དགོས།ཕོར་ཐུན་གྱི་མཇུག་ཏུ་དགོངས་ཐུན་ལྟར་བྱའོ།།བདེ་
འདུས་སོགས་གཞུང་ཞོན་པོ་རྣམས་ལས་རླབ་ཉིན་མཚན་ཐུན་དྲུག་ཏུ་བྱིས་ནས་ཕྲིན་ལས་བཟླས་པ་ཉུ་ལོ་སྐྲོད་ཅིང་བྱིད་འབེབས་བྱ་བ་དང་།འབྲིང་ཐུན་བཞིར་གསུངས་པས་དེ་གཉིས་གང་ལྕོགས་སྐབས་དང་བསྟུན་པས་ཆོག།
གོ།།གསུམ་པ་སྒྲུབ་པ་ཆེན་པོའི་དངོས་གྲུབ་བླང་བ་ནི།སྲུབསསང་གྲོལ་རྒྱུའི་དེ་རིང་གི་དགོངས་ཐུན་ནས་དངོས་གྲུབ་ཀྱི་རྫས་བཤམ་སྟེ།དཀྱིལ་འཁོར་མདུན་དུ་སྟེགས་དཀར་པོར་གཡུང་དྲུད་བྲིས་པའི་དབུས་སུ

རིན་པོ་ཆེའི་སྣོད་དུ་ལས་བཞི་མཆོག་དང་ལྔའི་འབྲང་རྒྱས་བཟའ་བཅའ་སྣ་ཚོགས་པས་བསྐོར་བ།གཡས་སུ་དཀར་མངར་བསྲེས་པའི་རི་ལ་བུ།གཡོན་དུ་ཐོད་ཆང་ཆོས་སྨན་བཏབ་ལ་ཁེབས་སྔོན་པོས་བཀང་།སྲོད
ཐུན་གྱི་བཟླས་པའི་མཐར་དངོས་གྲུབ་བསྡུ་བའི་དམིགས་པ་གསལ་བཏབ་ལ།སྤྱི་དྲིལ་གཉིས་ཀྱི་གཤམ་དུ།ཀཱ་ཡ་ཝཱ་ཀ་ཙིཏྟ་སརྦ་སིདྡྷི་ཝ་ལ་བྷྱོ་ཧཱུྃཿཞེས་བཏགས་པ་ཅུང་ཟད་བཟླ།ཉིན་ཐ་མར་ཐོ་དངས་ནས་བརྩམ་ཕྲིན་ལས
ཀྱི་གཞུང་བསྲང་།བརྒྱུད་པའི་གསོལ་འདེབས་དང་སྐོང་བཤགས་མ་ལྕོགས་ཀྱང་ཆོག།བསྙེན་པ་རྣམས་ཀྱང་ཉུང་ཙམ་བྱས་ལ་སྟོང་ཚིགས་གཅིག་འབུལ།འདི་སྐབས་ཐུན་དཔོན་གཟུངས་ཐག་བསྡུ།དངོས་གྲུབ་སྔགས་ཤམ
བཏགས་པ་བཟླར་གཞུག།བཀའ་སྲུང་གསོལ་མཆོད་དང་ཚོགས་བྱིན་རླབས་ནས་བསྐང་ཞིང་ཐུགས་དམ་བསྐུལ་བ་ཡན་སོང་ནས།ལས་གཞུང་ལྟར་བགེགས་བསྐྲད་ཅིང་བྱིན་དབབ།ཡེ་ཤེས་སྐུ་མཆོག་དང་ཡིག་བརྒྱ་བརྗོད་ལ་ཉམས
ཆགས་བཤགས།བདུད་རྩི་བྱིན་རླབས་གོང་བཞིན་བརྗོད་ལ་དངོས་གྲུབ་ཀྱི་རྫས་རྣམས་བརླབ།རྩ་བའི་དཀྱིལ་འཁོར་གྱི་ལྷ་རྣམས་ཡབ་ཡུམ་སྙོམས་པར་ཞུགས་པའི་སྦྱོར་མཚམས་ནས་འོད་ཟེར་དམར་པོ་ཕྱོགས
བཅུར་འཕྲོས།འགྲོ་བའི་རྒྱུད་སྦྱངས།བདེ་བར་གཤེགས་པ་རྣམས་ལ་ཕོག།དགྱེས་པ་བསྐྱེད།སྐུ་གསུང་ཐུགས་ཡོན་ཏན་ཕྲིན་ལས་དང་བཅས་པའི་དངོས་གྲུབ་ཚུར་འདུས།བདག

ལ་བྲིམ།གསལ་ཞིང་བརྟན་པར་བྱས།རྫས་རྣམས་ལ་ཐིམ་པས་འཆི་མེད་ཀྱི་བདུད་རྩི་དངོས་གྲུབ་ཀུན་གྱི་སྙིང་པོར་འཁྱིལ་པར་བསམ་ཞིང་།བདེ་གཤེགས་ཞི་བ་དང་ཁྲོ་བོ་ཉོར་གཅིག་སྔགས་སོ་སོའི་ཤམ
དུ།ཀཱ་ཡ་སོགས་དང་།སརྦ་ཨ་མྲྀ་ཏ་ཀུཎྜ་ལཱི་སརྦ་སིདྡྷི་ཧཱུཾ་ཧཱུྃཿབཏགས་པ་རབ་བརྒྱ་རྩ་རེ།མ་ལྕོགས་ན་ཞི་བ་དང་གཙོ་བོ་ལ་བརྒྱ་རེ།གཞན་རྣམས་ལ་ཉེར་གཅིག་དེ་བཟླས་པས་དངོས་གྲུབ་བསྡུ།བདག་ཉིད་སྤྱི་
དཔལ་ཆེན་པོར་གསལ་བའི་ཐུགས་ཀ་ནས་འོད་ཟེར་ལྕགས་ཀྱུ་ལྟ་བུ་འཕྲོས་པས་བདེ་གཤེགས་ཞི་ཁྲོའི་ལྷ་ཚེགས་རྣམས་ལ་ཕོག།སྔོན་གྱི་ཐུགས་དམ་བསྐུལ་པས་སོ་སོའི་དམ་ཚིག་གི
དཀྱིལ་འཁོར་ལ་ཐིམ་པར་བསམ་ཞིང་།ཧཱུྃཿབདེ་གཤེགས་ཞི་ཁྲོ་བཀའ་འདུས་ལྷ་ཚོགས་རྣམསཿའོག་མིན་ཆོས་ཀྱི་དབྱིངས་ཀྱི་ཕོ་བྲང་ནསཿསྔོན་གྱི་ཐུགས་དམ་བཞིན་དུ་སྤྱན་འདྲེན
གྱིདམ་ཚིག་དཀྱིལ་འཁོར་འདི་ལ་བརྟན་པར་བཞུགསཿདངོས་གྲུབ་མ་ལུས་དུས་འདིར་སྩལ་བུ་གསོལཿགནས་འདིར་པ་དེ་གཤེགས་དངོས་གྲུབ་མི་སྟེར་ནཿསྔོན་གྱི་བྱང་ཆུབ་སེམས
བསྐྱེད་ཉམས་པ་དང་ཿསྐུ་གསུང་ཐུགས་ཀྱི་དམ་ལས་འགལ་བར་འགྱུརཿཞེས་སྔགས་ཚན་སོ་སོའི་མཐར།ས་མ་ཡ་བཛྲ་ས་མ་ཡ་ཧཱུྃཿཞེས་བཏགས་པ་ཞི་བ་དང་སྤྱི་དཔལ་ལ་ཉེར་གཅིག་དང་།ཁྲོ་བོ་ཉེ

ཤུ་ལ་བདུན་རེ་བཟླ།མཆོད་ཅིང་དངོས་གྲུབ་བསྡུ་བ་ནི།སློབ་དཔོན་གྱི་མདུན་དུ་ཆང་དང་རཀྟ་སྦྱར་བའི་སྡོད།བཟེད་ཞལ།ཁེམ་ཐུར་བཅས་བཀོད་ནས།ཧཱུྃ་ཧཱུཾ་ཧཱུྃ་ཞེས་ལན་གཅིག་འཕྱར་བས།གཉིས
བསྡུས་ཀྱི་ཆོས་ཐམས་ཅད་བྱང་ཆུབ་ཀྱི་སེམས་ཆོས་སྐུ་བ་དེ་བ་ཆེན་པོར་གྱུར།ཡང་ཧཱུཾ་ཧཱུཾ་ཧཱུྃ་ཞེས་ལན་གཉིས་པ་འཕྱར་བས།སྣད་སྲིད་བདེ་བ་ཆེན་པོའི་ཡེ་ཤེས་སུ་གྱུར།ཡང་ཧཱུྃ་ཧཱུྃ་ཧཱུྃ་ཞེས་ལན་གསུམ་པ
ཕྱར་བས།བདེ་གཤེགས་རྣམས་ཆོས་སྐུ་སྐྱེ་བ་མེད་པའི་ངང་ལས་གཟུགས་སྐུ་ཞི་ཁྲོ་རྒྱལ་བའི་དཀྱིལ་འཁོར་དུ་བཞེངས་པར་བསམས་ལ།ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་ཧཱུཾ་ཧྲཱིཿཥཱཿཞེས་ལན་གསུམ
གྱིས་རཀྟ་དེ་བདུད་རྩིར་བྱིན་གྱིས་བརླབས་ནས།ཧཱུྃཿབཅོམ་ལྡན་པ་དེ་གཤེགས་ཞི་བའི་ལྷ་ཚོགས་དང་ཿཚོམ་བུ་ཉེར་གཅིག་ཁྲོ་བོ་འཁོར་བཅས་རྣམསཿདང་པོ་མཆོད་འོས་སྐྱབས་ཀྱི་ཡེ་ཤེས
ལྷཿབར་དུ་བསྒོམ་སྒྲུབ་བདག་གི་ཡི་དམ་ལྷཥྚད་ལྟ་བདག་དང་གཉིས་མེད་ཆོས་ཀྱི་སྐུཿགཉིས་མེད་བདེ་ཆེན་རོལ་པའི་མཁའ་དབྱིངས་སུཿརཀྟ་དམར་གྱི་ཨརྒྷཾ་མཆོད་པ་འབུ་ལཿ
མཆོད་པ་བཞེས་ལ་དངོས་གྲུབ་སྩལ་དུ་གསོལཿས་མ་ཡ་ཧོཿས་མ་ཡ་སྟྭཾཿཞི་བ་དང་ཁྲོ་བོ་ཉེར་གཅིག་སྙིང་པོ་ལན་གསུམ་རེ་བརྗོད་པའི་མཐར།མ་ཧཱ་རཀྟ་ཁཱ་ཧིཿཞེས་བཟེད་ཞལ་དུ་ལན་གསུམ་རྡུལ་ནས

དང་པོས་ལྷ་ཚོགས་རྣམས་གསལ་བཏབ།གཉིས་པས་རང་གཙོ་བོ་ཡབ་ཡུམ་གྱི་མཁའ་ལས་བདུད་རྩི་དམར་པོ་འཕྲོས།ལྷ་རྣམས་མཆོད།གསུམ་པས་དེ་དག་གི་དངོས་གྲུབ་ཐམས་ཅད་བདག་ལ་ལ་བར་བསམ་ཞིང་།ཞི་བ་དང་ཁྲོ
ངོའི་སྙིང་པོ་རྣམས་ལན་ཉེར་གཅིག་རེ།སྟོང་ཚིགས་ཀྱི་མཆོད་པ་དང་བཅས་པ་བྱའོ།།ཟགས་ཁྲིད་ལས།ཧཱུཾཿནམ་མཁའི་སྐུ་མང་འགྲན་དུ་མེད་པ་ཡིཿཞི་ཁྲོ་རབ་འབྱམས་ལྷ་ཚོགས་ཐུགས་རྗེ་ཅནཿཡེ་ཤེས
དབྱིངས་ལ་རྩོལ་རྟོག་མི་མངའ་ཡང་ཿགདུལ་བྱའི་དོན་ཕྱིར་ཐུགས་དམ་གནད་ནས་བསྐུལཿདང་པོ་བསྙེན་དང་ཉེ་བསྙེན་ཏིང་འཛིན་བརྟན་རྩབར་དུ་དངོས་གྲུབ་ཕྱིར་དུ་རྩེ་གཅིག་བསྒྲུབས
ད་ལྟ་སྒྲུབ་པ་ཆེན་པོའི་རྣལ་འབྱོར་གྱིས།ལས་ཀྱི་འབྲས་བུ་གསོལ་བའི་དུས་ལགས་ནཿཞི་དང་རྒྱས་དང་དབང་དང་མངོན་སྤྱོད་སོགསཿཐུན་མོང་དངོས་གྲུབ་མ་ལུས་སྩལ་དུ་གསོལ
རིརིལ་བུ་མིག་སྨན་རྐང་མགྱོགས་ལ་སོགས་པཉྩ་ཁྱད་པར་གྲུབ་པའི་དངོས་གྲུབ་སྩལ་དུ་གསོལཿནད་དང་རྐྱེན་བྲལ་འཆི་མེད་རྒས་མེད་པའི་རྩརྡོ་རྗེ་ཚེ་ཡི་དངོས་གྲུབ་སྐུལ་དུ་གསོལ་ཏུ་ཚར
གཅོད་རྗེས་འཛིན་དམོད་པས་གྲུབ་པ་ཡི་བདེན་ཚིག་ནུས་པའི་དངོས་གྲུབ་སྩལ་དུ་གསོལཿགཟུངས་དང་དྲན་པ་བསམ་གཏན་མངོན་ཤེས་སོགསཿཏིང་འཛིན་ཡིད་ཀྱི་དངོས་གྲུབ་སྩལ་དུ

གསོལཿརྣམ་སྨིན་ཚེ་དབང་ཕྱུག་ཆེན་ལྷུན་གྱིས་གྲུབཿལམ་མྱུར་མཆོག་གི་དངོས་གྲུབ་སྩལ་དུ་གསོལཿསྐུ་གསུང་ཐུགས་ཡོན་ཕྲིན་ལས་བསམ་མི་ཁྱབཿབླ།
མེད་འབྲས་བུའི་དངོས་གྲུབ་སྩལ་དུ་གསོལཿཨོཾ་ཨཱཿཧཱུཾཿདཔལ་ཆེན་ཞི་ཁྲོ་རྡོ་རྗེའི་གཡར་དམ་ཅནཿབསྙེན་སྒྲུབ་འབྲས་བུ་དུས་འདིར་སྩལ་ནས་ཀྱང་ཿཐུན་མོང་མཆོག་གི་དངོས
གྲུབ་བླ་མེད་པསཿསྐུ་གསུང་ཐུགས་དང་དབྱེར་མེད་མཛད་དུ་གསོལཿཀཱ་ཡ་སིདྡྷི་ཨོཿཝཱ་ཀ་སིདྡྷི་ཨཱཿཙིཏྟ་སིདྡྷི་ཧཱུྃཿསརྦ་སིདྡྷི་ཕ་ལ་ཧོཿཞེས་སྤྱི་དྲིལ་སྔགས་དབྱངས་དང་བཅས
པས་དངོས་གྲུབ་བསྡུ་ཞིང་ལྷ་རྣམས་མཉམ་པར་སྦྱོར་བས་འོད་དུ་ཞུ་ནས་དངོས་གྲུབ་ཀྱི་རྫས་ལ་ཐིམ་པར་མོས་ཏེ་ཐོད་སུ་སོགས་གནས་གསུམ་དུ་རེག།བུམ་ཆུ་སོགས་རྫས་ལ་ལོངས་སྤྱོད།བདུད་རྩིའི་ཐིག་ལེ་བཀོད་ཅིང་བཏུང་།བདེ
གཤེགས་ཞི་ཁྲོ་བཀའ་འདུས་ཡོངས་སུ་རྫོགས་པའི་ལྷ་ཚོགས་རྣམས་ཀྱི་དངོས་གྲུབ་ཐམས་ཅད་བདག་ཅག་རྣམས་ཀྱིས་ཐོབ་ནས་སྐུ་ལྔ་ཡེ་ཤེས་ལྔའི་ཡོན་ཏན་མ་ལུས་པ་རྩོལ་བ་མེད་པར་ལྡན
གྱིས་གྲུབ་པར་གྱུར་ཅིག།ཚེ་ཛཔྲ་བརྗོད་ཅིང་ཚེ་རྫས་བཀྱེ།།དེའི་རྗེས་འབྲེལ་དུ་ལས་བྱང་ལྟར།ཧཱུྃཿཚོམ་བུ་ཉེར་གཅིག་དཀྱིལ་འཁོར་ལྷ་ཚོགས་སོགས་ཀྱིས་བསྐུལ་ལ་ཚོགས་རྫས་བཟའ་བཏུང་བྱ།ལྷག་ཆོག

བྱས་ལ་བཙོན་འཛིན་བྱས་པའི་ལྷག་མ་རྣམས་ཕྱི་རོལ་ལྷོ་ནུབ་གོས་པ་བདུན་ཅུའི་སར་བསྐྱལ།གཞན་དོན་དབང་བསྐུར་བྱེད་ན་སྐབས་འདི་ཙམ་དུ་སྦྲེལ་ལོ།།སྤྱི་དོན་གསུམ་པ་རྗེས་ཀྱི་ལས་རིམ་ལ་བརྒྱད་ལས།དང་པོ་གཏོར་མ
གཏང་བ་ནི།ལས་བྱང་ལྟར་ཆད་མདོ་བཏང་།དགོས་པ་དང་འབྲེལ་ན་དེ་ཉིད་ཟོར་དུ་བསྐུལ།བརྟན་མ་བསྐྱངས་ལ་བྲོ་བརྡུང་།གཉིས་པ་གཏོང་རག་མཆོད་པ་ཁ་གསོ།ལས་བྱང་ལྟར་བྱིན་བརླབ།མཆོད་བསྟོད་རྒྱས་པར་བྱ།ནོངས
བཤགས་ཡིག་བརྒྱ་བཅས་བརྗོད།གསུམ་པ་བསྡུ་ལྡངས་ནི།དཀྱིལ་འཁོར་རས་བྲིས་ཡིན་ན་མདུན་བསྐྱེད་བརྟན་བཞུགས་བྱ།རྡུལ་ཚོན་སྐབས་ཡེ་ཤེས་པ་གཤེགས།གཉིས་ཀར་ཡང་དམ་ཚིག་པ་རང་ལ་བསྡུ།བདག་བསྐྱེད་དཀྱིལ
འཁོར་འོད་གསལ་དུ་བསྡུ་ཞིང་ཐུན་མཚམས་ཀྱི་ལྷ་ལྡངས་ཏེ་ང་རྒྱལ་བཟུང་།བཞི་པ་ཕྱི་མཚམས་དཀྲོལ་བ་ནི།ཤར་ནས་གཡས་བསྐོར་དུ་རྒྱལ་པོའི་མདུན་མཆོད་པ་དང་གཏོར་མ་བཤམས་ལ་བྱིན་བརླབ།སོ་སོའི་སྔགས་མཐར་གཏོར
སྔགས་བཏགས་པ་ལན་གསུམ་རེས་འབུལ།ཨརྒྷཾ་སོགས་ཀྱིས་མཆོད།མཆོད་སྦྱིན་གཏོར་མ་འདི་བཞེས་ལ།།སོགས་ཀྱིས་ཕྲིན་ལས་བཙལ།སྐུ་རྟེན་ཡོད་ན་གཙོ་བོ་བརྟན་བཞུགས་བྱ།འཁོར་རྣམས།སྭ་སྠ་ནཾ
གཙྪ་ཞེས་པས་གཤེགས།སྒོ་བྱང་ཕྱི་ནང་ཡང་དེ་ཀ་ལྟར་བྱས་ལ་བསྡུའོ།།ལྔ་པ་དཀྱིལ་འཁོར་བསྡུ་བ་ནི།སློབ་དཔོན་དཀྱིལ་འཁོར་ནུབ་ཏུ་ཕྱིན་ལ་ཧཱུྃ་མཛད་ཀྱི་ཕྱག་རྒྱས་ཕུར་བུ་རྣམས་དང་པོར་གདབ་རིམ་ལས་ལྡོག་ཕྱོགས་སུ་བྱུང་སྟེ།

ཨོཾ་བཛྲ་ཀཱི་ལ་ཡ་ཨུངྒི་ལ་ཡ་སརྦ་ཀཱི་ལ་ཡ་བཛྲ་དྷ་རོད་ཨཱཛྙཱ་པ་ཡ་ཏི་ཧཱུཾ་ཧཱུྃ་ཧཱུྃ་ཧཱུྃ་ཕཊ་སྭཱ་ཧཱ།ཞེས་དང་།བུར་རྩེ་ངོམས་བཀྲུ་ཞིང་།ཨོཾ་རུ་རུ་སྥུ་རུ་ཛྭ་ལ་ཏིཥྛ་སིདྡྷེ་ལོ་ཙ་ནེ་སརྦ
ཨརྠ་སཱ་དྷ་ནི་སྭཱ་ཧཱ།ཞེས་སྤྱན་མའི་རེག་པ་བརྗོད།ཆོས་ཐམས་ཅད་སྐྱེ་བ་མེད་པའི་དོན་ཡིད་ལ་བྱས་ཏེ།ཨ་ཀཱ་རོ་བརྗོད་ལ་རས་བྲིས་ཀྱི་དཀྱིལ་འཁོར་བསྡུའོ།།དྲུག་པ་བཟོད་གསོལ་རྩ་བའི་སྒྲུབ་ཁོག་ལས་འབྱུང་བ་བཞིན
བྱ་དགོས་ཀྱང་སྨིན་ལུགས་ཡིག་ཆར་མི་འབྱུང་བས།དཔོན་སློབ་ལྷན་ཅིག་པས་སྤྱི་བཤགས་ཡེ་ཤེས་སྐུ་མཆོག་དང་།རྗེ་བཙུན་བླ་མ་རྣམས་ཀྱི་སྤྱན་ལམ་སོགས་བརྗོད་པར་བྱའོ།།བདུན་པ་སྨོན་ལམ་དང་བཀྲ་ཤིས་བརྗོད་པ་ནི།།
ཐམས་ཅད་ལག་བསྣོལ་མར་སྲིན་ལག་སྤེལ་ཅིང་མར་མེ་བཏགས་ལ།ཧཱུྃ།དུར་ཁྲོད་གསང་བ་མཆོག་གི་དཀྱིལ་འཁོར་དུ།།སྙིང་པོ་བྱང་ཆུབ་ལམ་ལ་ཞུགས་པ་ཡིས།།འཁོར་པའི་གཡང་ས་ཆེན་པོར
མི་ལྟུང་ཞིང་།།ཆགས་སྡང་གཅོང་རོང་གནས་སུ་མི་སྐྱེ་དང་།།ལོག་ལྟ་དམྱལ་བའི་ཟངས་ཁར་རྦབ་མི་འགྲིལ།།མཁོན་འཛིན་གཅན་གཟན་གདུག་པའི་སྐད་མི་ཐོས།།ཉོན་མོངས་མཚོན
རྩེ་གདུག་པའི་ཟེར་མི་ཕོག།དགེ་བའི་བཤེས་གཉེན་བཀའ་དྲིན་ཆེ་བ་དང་།།སྲོག་གིས་སྦྲེལ་བའི་མཆེད་དང་ལྷམ་དྲལ་དང་།།གསུམ་པའི་དབང་གིས་སྦྲེལ་བའི་རིགས་གསུམ།།བྱེ་བ་འདི།

དང་ཚེ་རབས་ཐམས་ཅད་དུ།།མི་འབྲལ་རྩེ་གཅིག་འགྲོགས་པའི་ཏིང་འཛིན་གྱིས།།ས་བཅུ་ཁྱད་པར་རིམ་གྱིས་བགྲོད་པར་ཤོག།ནམ་ཞིག་ཚེ་འཕོས་ལུས་བརྗེའི་དུས་བྱུང་ནས།།འཁོར།།
བའི་གཡང་སར་ལན་གཅིག་ལྟུང་སྲིད་ཀྱང་།།སྣང་བའི་གོ་འབྱེད་ཞུན་མར་མདངས་གསལ་འདིས།།རིག་འཛིན་སྒྲུབ་པ་པོ་ཡི་ཤུལ་མཚོན་ཅིང་།།ཀུན་ཏུ་འོད་ཀྱི་ས་ལ་རྒྱུད་སྦྱངས་ནས།།པདྨ
ཆེན་པོའི་ས་ལ་ལྷུན་གྱིས་གྲུབ།།འཁོར་ལོ་ཚོགས་ཆེན་ས་ལ་གཤེགས་པའི་ཚེ།།སྔོན་གྱི་རྒྱལ་བ་རྣམས་ཀྱིས་མདུན་བསུས་ཤིག།ཡི་དམ་ལྷ་ཡིས་རྒྱབ་ནས་སྲོག་བརྟེན་ཅིག།བྱང་ཆུབ་སེམས
དཔའ་རྣམས་ཀྱིས་མཐའ་སྦྱོར་ཅིག།མཆོད་པའི་ལྷ་མོ་རྣམས་ཀྱིས་སྣ་དྲོངས་ཤིག།མ་ཚོགས་དབང་མོ་རྣམས་ཀྱིས་རྗེས་སྐྱོངས་ཤིག།ལྕང་ལོ་ཅན་གྱི་ས་ལ་ཕྱིན་པའི་ཚེ།།མི་ལྡོག་པ་ཡི་ས
ལ་གནས་ནས་ཀྱང་།།རྡོ་རྗེ་ཁྲོ་རྒྱལ་ཁྱོད་ཀྱི་ཞལ་མཐོང་ནས།།རིག་འཛིན་རྣམས་དང་དབྱེར་མེད་གྱུར་ནས་ཀྱང་།།བླ་མེད་སྐུ་གསུང་ཐུགས་སུ་འགྲུབ་པར་ཤོག།ཅེས་དབྱངས་བོར་ལེན་ཚུལ་གྱིས
བརྗོད་ཅིང་།གཞན་ཡང་།ཧོཿཕྱོགས་དུས་རྩ་བརྒྱུད་བླ་མ་སོགས་གཞུང་གསལ་གྱིས་མཚོན་ཐེག་པ་ཆེན་པོའི་སྨོན་ལམ་གྱ་ཆེར་གདབ།ཨོཾ།ཕུན་སུམ་ཚོགས་པ་ཕྱི་ཡི་ཡིད་བཞིན་རྒྱ་མཚོ་སོགས་བཀྲ་ཤིས་རྒྱས་པར

སྤེལ་ལོ།།བརྒྱད་པ་གནས་བསྲུང་བ་ནི།སྒྲུབ་པ་གྲོལ་མ་ཐག་རང་གནས་སུ་མི་ལྡོག་པར་ཞག་གསུམ་ཙམ་དུ་སྒྲུབ་ཁང་དེར་གྲུབ་ན་ཚོགས་སྐོང་ལྟ་བུའི་དགའ་སྟོན་དང་དམ་ཆོས་བཤད་ཉན་གྱིས་མཚོན་དགེ་བའི་
བྱ་བ་ལ་འབད་པས་བསྟན་པ་ཡུན་དུ་གནས་ཤིང་བཀྲ་ཤིས་པའི་སྟོབས་འཕེལ་ལོ།།ཞེས་གསེར་བ་གཏེར་སྲས་བསླབ་པ་གསུམ་ལྡན་རྡོ་རྗེ་འཛིན་པ་འགྱུར་མེད་འཇམ་དབྱངས་ཚུལ་ཁྲིམས་ནས་ཀུན་གཟིགས་གཏེར་ཆེན་བླ་མ་རིན་པོ་ཆེར་གསོལ
བ་བཏབ་པའི་དོན་བཀའ་ཡིས་གནང་བ་རྟུལ་བ་ལྟར།པདྨ་གར་གྱི་དབང་ཕྱུག་བློ་གྲོས་མཐའ་ཡས་པའི་སྡེས་རྫོང་གསར་བཀྲ་ཤིས་གྷ་རྩེའི་ཆོས་ཐ་ཆེན་པོར་བསྡེབས་པ་དགེ་ལེགས་འཕེལ།།།འདི་ནི་འཇམ་མགོན་རིན་པོ་ཆེ་དང
རིགས་བདག་བླ་མ་རྣམས་ཀྱི་དགོངས་རྫོགས་ཀྱི་ཕྱིར་དུ་ཁ་བསྐངས་ཏེ་སྤར་གསད་དུ་བསྒྲུབས་པ་ཡིན་པས་དབང་ལུང་སོགས་ལྔ་ཞིབ་དྲ་བ་དགོས་པ་ཡོད་དོ།།ཞེས་ཁོ་བོ་སི་ཏུ་བས་ཆེད་དུ་གདམས་པའོ།།